[pic] | EURÓPAI BIZOTTSÁG |

Brüsszel, 2010.3.1.

COM(2010)64 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

a belvízi áruszállítással kapcsolatos statisztikákról szóló, 2006. szeptember 6-i 1365/2006/EK európai parlamenti és tanácsi rendelet végrehajtása során szerzett tapasztalatokról

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

a belvízi áruszállítással kapcsolatos statisztikákról szóló, 2006. szeptember 6-i 1365/2006/EK európai parlamenti és tanácsi rendelet végrehajtása során szerzett tapasztalatokról

TARTALOMJEGYZÉK

ÖSSZEFOGLALÓ 3

1 BEVEZETÉS 3

1.1 HÁTTÉR ÉS CÉLKITŰZÉSEK 3

1.2 SZAKPOLITIKAI ÖSSZEFÜGGÉSEK 4

1.3 VÉGREHAJTÁSI SZABÁLYOK 4

1.4 BESZÁMOLÓ A TAGÁLLAMOKRÓL ÉS MÁS ORSZÁGOKRÓL 5

2 A RENDELET VÉGREHAJTÁSA 5

2.1 A FELMERÜLŐ PROBLÉMÁK 5

2.1.1 A jogi kötelezettségeknek való megfelelés 5

2.1.2 A végrehajtásból és a rendszeres adatszolgáltatásból származó terhek az adatszolgáltató országokban 7

2.1.3 Adatgyűjtési, -összesítési és -ellenőrzési eljárás 7

2.1.4 Módszertani kérdések 7

2.2 EREDMÉNYEK 8

2.2.1 Az adatok továbbítása és érvényesítése 8

2.2.2 Módszertani útmutató 8

2.2.3 Az adatok terjesztése 8

3 KÖVETKEZTETÉSEK 9

3.1 RÖVID TÁVÚ FEJLŐDÉS 10

3.2 HOSSZÚ TÁVÚ FEJLŐDÉS 10

TÁBLÁZATOK JEGYZÉKE

1. táblázat: A rendelet követelményeinek való megfelelés: éves adatállomány-szolgáltatás 6

2. táblázat: Belvízi teherszállítás országok szerint: 2008. évi adatok és 2007-2008 közötti növekedés. 9

ÖSSZEFOGLALÓ

A belvízi áruszállítással kapcsolatos statisztikákról szóló 1365/2006/EK európai parlamenti és tanácsi rendelet[1] 8. cikke meghatározza, hogy a Bizottság 2009. október 15-ig, és az európai statisztikai rendszer bizottságával (volt statisztikai programbizottság) folytatott konzultációt követően jelentést nyújtson be az Európai Parlamentnek és a Tanácsnak a rendelet végrehajtásáról. E jelentés célja a fent említett követelménynek való megfelelés.

A jelentés felvázolja a jogszabály hátterét, céljait és politikai összefüggéseit, valamint tárgyalja a végrehajtásával kapcsolatos kérdéseket, és leírja a főbb eredményeket. A befejező rész tartalmazza a következtetéseket, és ismerteti a további lehetséges fejlesztéseket.

A rendelet eredményeképpen több, az európai belvízi teherszállításra vonatkozó részletes információ áll rendelkezésre, valamint javult az adatok minősége és időszerűsége. A tagállamok erőfeszítéseket tettek a rendelet követelményeinek való megfelelésre; legtöbbjük a megadott határidőkön belül biztosítja valamennyi kért adatot.

1 BEVEZETÉS

1.1 HÁTTÉR ÉS CÉLKITŰZÉSEK

A belvízi áruszállításra vonatkozó adatok gyűjtése 1982-ben indult meg a 80/1119/EGK tanácsi irányelv hatályba lépésével. Ez a régi irányelv több olyan hiányossággal is rendelkezett, amely akadályozta az említett szállítási mód megfelelő ellenőrzését. Az 1365/2006/EK rendelet célja ezen hiányosságok orvoslása. Ennek érdekében közös szabályokat fektetett le a belvízi áruszállítással kapcsolatos statisztikákra vonatkozóan.

Az említett rendeletet célja az volt, hogy a Bizottság, más uniós intézmények, a nemzeti kormányok és a nyilvánosság összehasonlítható, megbízható, harmonizált, rendszeres és átfogó statisztikai adatokhoz juthasson az Európai Unión belüli belvízi áruszállítás tekintetében.

Az 1365/2006/EK rendelet főbb követelményei a következőképpen foglalhatók össze:

- csak azok a tagállamok kötelesek a kért adatokat szolgáltatni, amelyekben a (belvízi) áruszállítás összmennyisége meghaladja az évi egymillió tonnát,

- a megfigyelési időszakra negyedévente, illetve évente kerül sor, a tagállamok terheinek csökkentése érdekében nem kell havi adatokat benyújtani,

- mérsékelt adatgyűjtés azon tagállamok esetében, amelyekben nem zajlik nemzetközi vagy átmenő belvízi szállítás, a belföldi belvízi forgalomban szállított áruk összes mennyisége azonban nemzeti szinten meghaladja az évi egymillió tonnát,

- egyszerűsödött a hajók típus szerinti osztályozása, valamint új információs mező jött létre a rakománnyal rendelkező, illetve az anélküli hajók és konténerek szétválasztására,

- az adatgyűjtés a konténerben történő szállításra is vonatkozik,

- az indulási/ érkezési helyre vonatkozó adatokat NUTS 2 szinten kell továbbítani.

1.2 SZAKPOLITIKAI ÖSSZEFÜGGÉSEK

A belvízi szállítás jelentős szerepet játszik az európai belföldi áruszállításban (kb. az 5-6%-át teszi ki tonna/km-ben).

Az európai belvízi szállítás főbb jellemzői:

- kiterjedt vízi útvonalhálózat (több mint 37 000 km), 20 tagállam rendelkezik belvízi utakkal, ebből 12 országban található összekapcsolt hajóúthálózat,

- megbízhatóság, biztonságosság és alacsony környezeti hatás,

- magas fokú biztonságosság; ez utóbbi különösen fontos a veszélyes áruk szállítására nézve,

- nagy energiahatékonyság. Az 1 tonna/km-re eső energiafogyasztás hozzávetőleg a 17%-a közúti szállítás, és 50 %-a a vasúti szállítás energiafogyasztásának.

A belvízi utak részarányának növelése kiváló lehetőségeket rejt magában. Ez különösen fontos a más szállítási módok esetében kialakuló gyakori torlódások és kapacitásproblémák fényében. A belvízi áruszállítás továbbfejlesztése segítheti a sűrűn lakott területeken található túlterhelt közúti hálózatokon kialakuló torlódások feloldását.

A közös közlekedéspolitika fejlesztéséhez a belvízi áruszállítás kiterjedtségének és helyzetének lehető legalaposabb ismeretére van szükség. Az „ Európai közlekedéspolitka 2010-ig: a döntés ideje”[2] című fehér könyv szerint a közös közlekedéspolitika célja, hogy hozzájáruljon az európai lakosság hatékony és hatásos közlekedési rendszerekkel való ellátásához. Ez a célkitűzés megmaradt ugyan a fehér könyv félidős felülvizsgálata[3] során, a hangsúly azonban sokkal inkább az európai fenntartható mobilitás biztosítására tevődött át. A Közösségen belüli belvízi utakkal kapcsolatos statisztikákat az EU közlekedéspolitikája és egyéb uniós politikák – például a belső piac működése – keretbe foglalásához, ellenőrzéséhez és értékeléséhez használják fel. Továbbá az adatgyűjtés hozzájárul a belvízi szállítás fellendítéséhez és az intermodális logisztikai lánchoz való illeszkedéséhez.

1.3 VÉGREHAJTÁSI SZABÁLYOK

Az 1365/2006/EK rendelet végrehajtási hatáskörökkel ruházza fel a Bizottságot, melyeket a 9. és 10. cikkben meghatározott komitológiai eljárás útján gyakorolhat. Az Eurostat ezt az eljárást egy, a végrehajtás különböző aspektusait lefedő szabályrendszer bevezetése során alkalmazta. Ezeket a szabályokat az európai statisztikai rendszer bizottságának véleményezése után bizottsági rendeletek formájában fogadják el.

Eddig két végrehajtási bizottsági rendeletet fogadtak el.

A 425/2007/EK bizottsági rendelet[4] átfogó végrehajtási rendelkezéscsomagot tartalmaz, mely magába foglal egy, fogalommeghatározásokra, magyarázatokra és adatbejelentésre vonatkozó iránymutatásokat tartalmazó részletes listát. Ezenkívül részletes leírást is ad a kért adatfájlokról és a továbbító közegről.

Az 1304/2007/EK bizottsági rendelet[5] elsődleges célja az áruszállítmányokra vonatkozó egységes NST 2007 áruosztályozás létrehozása.

1.4 BESZÁMOLÓ A TAGÁLLAMOKRÓL ÉS MÁS ORSZÁGOKRÓL

Az 1365/2006/EK rendelet közvetlenül és teljes egészében alkalmazandó valamennyi tagállamban. A nemzeti jogrendbe nem kell átültetni.

A rendelet követelményeinek megfelelően 13 tagállam (Belgium, Bulgária, Csehország, Németország, Franciaország, Luxemburg, Magyarország, Hollandia, Ausztria, Lengyelország, Románia, Szlovákia és az Egyesült Királyság) köteles adatokat szolgáltatni. A rendelet 2. cikkének értelmében az Egyesült Királyság csak mérsékelt mennyiségű adatot köteles szolgáltatni.

Bár a rendelet rájuk nézve nem kötelező érvényű, három tagállam (Finnország, Olaszország és Litvánia) önkéntes alapon szolgáltat adatokat. Továbbá hat tagállam (Belgium, Bulgária, Csehország, Luxemburg, Magyarország és Románia) nem kötelező adatokat szolgáltat önkéntes alapon (a hajóforgalom, veszélyes áruk szállítása és a balesetek számának tekintetében).

A tagjelölt országok közül Horvátország negyedéves adatokat és mérsékelt E1-adatállományt szolgáltatott a 2007-es referenciaévben, míg a 2008-as referenciaévben minden, a rendelet által előírt adatot benyújtott, továbbá önkéntes alapon adatokat szolgáltatott a veszélyes áruk szállítása tekintetében.

2 A RENDELET VÉGREHAJTÁSA

2.1 A FELMERÜLŐ PROBLÉMÁK

2.1.1 A jogi kötelezettségeknek való megfelelés

A rendeletben előírt adatszolgáltatási kötelezettségeknek való megfelelés kedvezően alakult a figyelembe vett időszakban. Minden tagállam benyújtotta az összes kötelező adatállományt, és az előírt határidőt csak néhány esetben lépték át. A késedelmek fő oka a rendelkezés követelményeinek való megfelelés érdekében létrehozott új eljárások bevezetése.

Az 1. táblázat a 2007-2008 közötti időszakra vonatkozóan adatállományonként és gyakoriság szerint mutatja be az adatszolgáltatás helyzetét. A D1 és D2 adatállományok negyedévesek, az összes többi adatállomány éves jellegű.

1. táblázat: A rendelet követelményeinek való megfelelés: éves adatállomány-szolgáltatás

2007 | 2008 |

Negyedéves | Éves | Negyedéves | Éves |

2008 | Növekedés 2007 – 2008 | 2008 | Növekedés 2007 – 2008 |

Belgium | 130 350 | -3.2 % | 8 746 | -2.9 % |

Bulgária (5) | 10 956 | +65.4 % | 2 890 | +185.9 % |

Cseh Köztársaság | 752 | -34.1 % | 28 | -23.7 % |

Dánia | - | - | - | - |

Németország | 245 674 | -1.3 % | 64 056 | -1.0 % |

Észtország | - | - | - | - |

Írország | - | - | - | - |

Görögország | - | - | - | - |

Spanyolország | - | - | - | - |

Franciaország | 72 807 | -4.2 % | 8 910 | -3.2 % |

Olaszország (1) | : | - | : | - |

Ciprus | - | - | - | - |

Lettország | - | - | - | - |

Litvánia (1) | 146 | +15.7 % | 12 | +16.1 % |

Luxemburg | 10 984 | +9.9 % | 367 | +6.6 % |

Magyarország | 8 829 | +5.0 % | 2 250 | +1.7 % |

Málta | - | - | - | - |

Hollandia (2) | 333 202 | -3.8 % | 44 979 | -1.9 % |

Ausztria | 11 209 | -7.4 % | 2 359 | -9.2 % |

Lengyelország | 6 101 | -5.3 % | 277 | +9.7 % |

Portugália | - | - | - | - |

Románia | 30 295 | +3.0 % | 8 687 | +6.0 % |

Szlovénia | - | - | - | - |

Szlovákia | 8 371 | +4.5 % | 1 101 | +9.7 % |

Finnország (1) | 335 | -28.9 % | 80 | -20.9 % |

Svédország | - | - | - | - |

Egyesült Királyság (3) | 3 415 | -3.6 % | 149 | -8.3 % |

EU-27 (2)(4) | 511 442 | -2.7 % | 144 891 | +0.1 % |

Horvátország (1) | 880 | -40.0 % | 79 | -27.9 % |

(1) | (1) Önkéntes alapon történő adatszolgáltatás |

(2) | Becsült és ideiglenes adatok |

(3) | (2) Csak az éves E1 adatállományt kell biztosítani |

(4) | A 2007. évi olaszországi adatokat nem vették figyelembe a növekedési arány kiszámításához |

(5) | Az idevágó növekedés annak következménye, hogy Bulgária 2008-ban kezdett árutovábbítási adatokat szolgáltatni |

: | Nincs adat |

- | Nem alkalmazandó |

3 KÖVETKEZTETÉSEK

Az 1365/2006/EK rendelet végrehajtása során szerzett tapasztalatok és elért eredmények általánosságban véve kedvezőnek tekinthetők. A rendelet elfogadása, az elvégzett munka és a nemzeti és Eurostat-szinten egyaránt szükséges struktúrák kiépítésére elkülönített források lehetővé tették az összehasonlítható és kiváló minőségű eredmények gyors elérését.

Az adatszolgáltatás a következő két év folyamán javult, bár vannak továbbra is fennálló problémák, különösen a szolgáltatott adatállományok összehasonlíthatósága, teljessége és időszerűsége tekintetében.

A rendelet értelmezéséhez, az adatok gyűjtéséhez, összesítéséhez, továbbításához és értékeléséhez kapcsolódó legtöbb kérdés napirendre került. A szóban forgó rendelet a szektorra vonatkozó információk jobb hozzáférhetőségét, valamint az adatszolgáltató országok terheinek csökkenését eredményezte.

Az adatok felhasználását illetően az elért eredmények azonnal alkalmazhatók a politikai döntéshozatalban, különös tekintettel a belvízi áruszállításra vonatkozó politikák nemzeti és uniós szinten történő fejlesztésére, végrehajtására és ellenőrzésére. A különböző nyilvános csatornákon történő adatterjesztés hozzájárult a teljes folyamat láthatóvá tételéhez, valamint a befektetett források megtérüléséhez.

3.1 RÖVID TÁVÚ FEJLŐDÉS

Rövid távon (az elkövetkezendő egy-két éves időszakban) az erőfeszítéseket a következő területekre kell összpontosítani:

- egyes elemek esetében az adatminőség további javítása. Az adatszolgáltató országoknak további erőfeszítéseket kell tenniük a tükörstatisztikák elkészítésével végrehatott ellenőrzés által kiemelt különbségek csökkentésére, valamint az árutovábbítási adatok szolgáltatásának javítására. Ezen a területen az adatszolgáltató országok együttműködésének fokozásával lehet eredményeket elérni,

- Horvátország csatlakozása az EU-hoz: az Eurostat segítséget fog nyújtani ahhoz, hogy a fent említett tagjelölt ország megfeleljen az EU belvízi áruszállítással kapcsolatos statisztikákra vonatkozó jogszabályainak.

3.2 HOSSZÚ TÁVÚ FEJLŐDÉS

Az 1365/2007/EK rendelet csak nemrég lépett hatályba, de már látható néhány lehetséges fejlődés:

- az összegyűjtött adatok minőségére kedvező hatással lehet a belvízi hajók európai jegyzékének fokozatos bevezetése, valamint a folyami információs szolgáltatások széleskörű alkalmazása,

- az adatfelhasználók szükségleteinek és a válaszadók lehetséges terheinek függvényében mérlegelni lehet az új, részletesebb változók gyűjtését. A következő két pont különös figyelmet érdemel: a „veszélyes áruk szállítására” vonatkozó adatszolgáltatás kiterjesztése, valamint az – NST 2007 osztályozás szerint besorolt – „árutípusra” vonatkozó részletesebb adatok gyűjtése,

- a statisztikák földrajzi lefedettségének kiterjesztése az EU esetleges jövőbeli bővítései és harmadik országok és/vagy nemzetközi szervezetek együttműködési megállapodások útján történő önkéntes részvétele miatt.

[1] Az Európai Parlament és a Tanács 1365/2006/EK rendelete (2006. szeptember 6.) a belvízi áruszállítással kapcsolatos statisztikákról, HL L 264., 2006.9.25., 1. o.

[2] COM(2001) 370, 2001. szeptember 12.

[3] COM(2006) 314., 2006. június 22. „Tartsuk mozgásban Európát! – Fenntartható mobilitás kontinensünk számára, az Európai Bizottság 2001. évi közlekedéspolitikai fehér könyvének félidős felülvizsgálata.”

[4] A Bizottság 425/2007/EK rendelete (2007. április 19.) a belvízi áruszállítással kapcsolatos statisztikákról szóló 1365/2006/EK európai parlamenti és tanácsi rendelet végrehajtásáról, HL L 103., 2007.4.20., 26.o.

[5] A Bizottság 1304/2007/EK rendelete (2007. november 7.) a bizonyos áruszállítási módokra vonatkozó egységes NST 2007 áruosztályozás létrehozása céljából a 95/64/EK tanácsi irányelv, az 1172/98/EK tanácsi rendelet, a 91/2003/EK és az 1365/2006/EK európai parlamenti és tanácsi rendelet módosításáról (HL L 290., 2007.11.8., 14. o.).